Vita:Lőte Éva

message: Lőte Éva szobrász szerkesztését 2015-02-03-án megkezdtem.--Rimanóczyjeno vita 2015. február 4., 10:42 (CET)

message: Feladó: Rimanóczy Jenő [rimanoczy.jeno(kukac)chello(pont)hu]
Címzett: 'magyarhaz.caracas(kukac)gmail.com'
Tárgy: LŐTE ÉVA ÉLETRAJZA
Melléklet: Stáció, Szent Kristóf
Tisztelt Elnök Úr! Elnézést kérek, hogyismeretlenül zavarom. A Wikipédia szabad lexikon magyar részén szeretnék Lőte Éváról szócikket írni. Amennyiben tud segíteni életrajzi adatokkal - születési hely, Illyefalvi család rövid története, ami egy lexikonban közölhető - vagy Caracasi szobrászati tevékenységéről vannak szabadon közölhető adatai, kérem küldje el email címemre. Természetesen amennyibennem megfelelő címre küldtem, tekintse tárgytalannak. 1934-ben Lőte Éva készítette - apám által tervezett - Pasaréti templom két mellékoltárát, a 14 stáció fából faragott szines képeit, valamint 1939-ben szintén apám által tervezett Pasaréti téri végállomás épületén - a patika melletti - Szent Kristóf bronz domborművét, ezek mai láthatók és megvannak.
Tisztelettel: Rimanóczy Jenő nyugdíjas építészmérnök.
From: Imre Gózon [1]
Sent: Wednesday, December 08, 2010 5:16 PM
To: rimanoczy.jeno(kukac)chello.hu
Subject: Löte Éva
Kedves kollégám, Jenö! Nem ismeretlennek írtál, mert az alulírott Gózon Imre (jelenleg a venezuelai Magyar Ház elnöke) nem más, mint az a Grosz Imre, akivel együtt jártál három évig a Müegyetemen. Emlékszem, hogy amikor 56 szeptemberben bekerültünk az építömüvész csoportba, (akkor már Gózon lettem) te voltál az egyetlen az újonnan alakult tanulókörböl, aki biztatott, mert nem produkáltam semmit szeptemberben. Akkor mondtam is nektek, hogy van egy olyan érzésem, hogy lesz valami, ami feleslegessé teszi, hogy foglalkozzam a tervemmel. Jött is az október és én 57 jan. 13-án Jugó felé leléptem. Azóta itt élek, itt diplomáztam, dolgoztam, de most már csak társadalmi munkám van; több, mint 20 éves magyarházi munkámért most októberben kaptam meg a Magyar Köztársasági Érdemrend Lovagkeresztjét. Három gyerek, öt unoka. Hét éve özvegyen maradtam . Egyszóval nem ismeretlennek írtál, igen kellemes véletlen! Mindíg jóérzéssel emlékeztem rád, de nem láttalak az 50 évesen, pedig én akkor is hazautaztam. 64 óta kb. ötvenedszer voltam otthon. Nem sokat tudok segíteni, de amit eddig összeszedtem azt mellékelem, de dolgozunk, majd és ha vmi. uj lesz, jelentkezem. Baráti öleléssel;Gózon (Grosz) Imre, nyugdíj nélkül nyugalomba küldött építészmérnök. (Azóta semmilyen informáct sem kaptam.)
Feladó Rimanóczy Jenő [rimanoczy.jeno(kukac)chello.hu]
Címzett 'Imre Gózon'
Tárgy RE: Löte Éva
Kedves Imre! Örülök, hogy a véletlen összehozott bennünket. Én már 1989-ben közel 56 évesen korengedményes nyugdíjba mentem és utána tíz évig dolgoztam – terveztem – egy építész kft-ben. 2000 óta már csak otthon tevékenykedem és a WIKIPEDIA szabad lexikon magyar oldalain közel hatvan építész, és néhány szobrász életrajzát szerkesztettem. Amit Lőte Éváról írtál, azt többségében tudom. Már felvettem Lőte Enikővel és testvérével Lőte Attilával a kapcsolatot. Remélem tőlük is kapok információt. Sajnos a Caracasi munkásságáról semmit sem tudnak, csak annyit, hogy pár éve a munkái zömét egy „sárlavina” pusztította el. Egyelőre még azt sem tudom hol született. Úgy tudom valahol Erdélyben. Családomról még annyit két lányom van, sajnos unokám nincs, jövő év decemberében leszünk feleségemmel – ha megérjük – ötven éves házasok. Egyébként WIKIPEDIÁS tevékenységemről a következő linken olvashatsz. http://hu.wikipedia.org/wiki/Szerkeszt%C5%91:Riman%C3%B3czyjeno
Üdvözlettel: Rimanóczy Jenő
thread_title: Levelezés a Venezuela Caracas Magyar Házzal

message: Az első szakasz egyes szám első személyben van megírva. Ennél fogva gyanítható az is, hogy másolt szöveg valahonnan. Hungarikusz Firkász Ide írkássz! 2015. február 17., 04:45 (CET)
*Természetesen a "Visszaemlékezés" fejezet egyes szám első személyben van írva, mivel az Lőte Éva első kiállításának megnyitóján írta a katalógusba. Egyébként a forrásoknál a katalógus szerepel.. --Rimanóczyjeno vita 2015. február 17., 10:51 (CET)
replies: text: :Vagyis akkor jogsértő, mivel ő még nem hunyt el több mint 70 éve. Amúgy pedig lábjegyzet formájában kell megadni a forrását az idézeteknek, illetőleg jelezni idézőjellel, hogy idézet. Mellesleg külön ilyen szakaszt nem szoktunk létrehozni, de ha mégis nem rögtön első szakaszként. Hungarikusz Firkász Ide írkássz! 2015. február 18., 14:47 (CET)
Amíg nem rendeződik a szöveg (törléssel vagy a forrás megfelelő feltüntetésével illetve az idézés megfelelő jelzésével) másolmány sablon lesz rajta. Hungarikusz Firkász Ide írkássz! 2015. február 19., 07:55 (CET)
*Amit tudtam megtettem. Hiába vitatkoznék veled te vagy az "erősebb" Különösen úgy, hogy azt sem tudom ki vagy. (bár lehet, hogy ez az én 81 éves tudatlanságomból fakad és nem találtam a nevedet a szerkesztői lapodon) Szerintem azért az túlzás, hogy szerzői jogot sért az, ha valakitől idézünk egy 1931-es folyóiratból, különösen akkor amikor csak az addigi életéről nyilatkozik. Igaz, hogy 1966-ban halt meg Caracasban. Értelemszerűen nincs kitől engedélyt kérni a közlésre. Még az jutott az eszem,be, hogy Lőte Éva egy kiállitási katalógusban nyilatkozott addigi életútjáról. A katalógus nyilvános volt. Úgy gondolom, hogy ebben az esetben automatikusan nem illeti jogvédelem. --Rimanóczyjeno vita 2015. február 19., 16:42 (CET)

text: HuFi, nem értem, mi a gond? Az idézetek idézőjelben vannak. Én békén hagynám a cikket. Esetleg átrendezném a szakaszokat, bár az sem tartom fontosnak. Üdv: OsvátA Palackposta 2015. február 19., 16:55 (CET)

text: András: Amikor a sablont kiraktam még egyáltalán nem voltak idézőjelek (lásd laptörténet/lapváltozat). Hungarikusz Firkász Ide írkássz! 2015. február 19., 17:10 (CET)

text: Rimanoczyjenő: Kedves Jenő! Először is megköszönöm, hogy megtetted a szükséges módosításokat! Azonban hadd oszlassak el néhány kételyt: az, hogy személyeskedsz („Hiába vitatkoznék veled te vagy az "erősebb" Különösen úgy, hogy azt sem tudom ki vagy.”) nem visz semmilyen dolgot előre, ráadásul még illetlen dolog is, így sajnos engem hoztál kellemetlen helyzetben, hogy nekem kell ezt elmagyarázni egy idősebbe embernek. A nevem tudása/nem tudása irreleváns a szerzői jogokban, mint ahogy az is, hogy ki mennyi idős. Ami magát a szöveget illeti: nem az a lényeg, hogy mikor nyilatkozta, hanem az, hogy még nem hunyt el 70 évnél régebben, és ha csak nincs írásos nyoma annak, hogy az általa leírtak szabad licencűek, akkor jogvédettnek tekintendőek. Ez minden olyan szövegre érvényes, amelynek a szerzője nem hunyt el régebben mint 70 év, illetve ismeretlen szerző esetén nem régebbi 70 évnél. A szerzői jogi törvények betartása pedig nem erőfitogtatás. Bízom benne, hogy sikerült világossá tennem a dolgot! Tisztelettel! Hungarikusz Firkász Ide írkássz! 2015. február 19., 17:10 (CET)
replies: text: ::Javítás: ő az iparművészetiben tanult, 2 tanára ott tanított, nincs a képzőművészeti listán! – Crosstor vita 2018. november 10., 06:51 (CET)
thread_title:  Korrektúra szükséges